जीत की खातिर हमेशा परफेक्ट खेल की जरूरत नहीं होती, भारत को हराने के लिए हमने यही किया: न्यूजीलैंड - Icc cricket world cup perfect game is not always needed for victory says coach of new zealand cricket team - Latest News & Updates in Hindi at India.com Hindi
जीत की खातिर हमेशा परफेक्ट खेल की जरूरत नहीं होती, भारत को हराने के लिए हमने यही किया: न्यूजीलैंड
कोच गैरी स्टीड ने इंग्लैंड के खिलाफ होने वाले विश्व कप फाइनल से पहले कहा कि टीम को जीत हासिल करने के लिये हमेशा परफेक्ट खेल खेलने की जरूरत नहीं है.
Published: July 13, 2019 3:14 PM IST
लंदन: कोच गैरी स्टीड ने रविवार को इंग्लैंड के खिलाफ होने वाले विश्व कप फाइनल से पहले कहा कि टीम को जीत हासिल करने के लिये हमेशा परफेक्ट खेल खेलने की जरूरत नहीं है, पर आप परिस्थितियों के अनुकूल खुद को ढाल सकते हो जैसा न्यूजीलैंड ने भारत के खिलाफ सेमीफाइनल मुकाबले के दौरान किया था.
न्यूजीलैंड की उछाल, सीम और स्विंग वाली पिच पर भारतीय तेज गेंदबाजों को मिलेगी मदद: शमी
रॉस टेलर को था यकीन- पहली सीरीज के बाद फिर कभी नहीं खेल पाएंगे टेस्ट
धोनी को रन आउट कर न्यूजीलैंड की जीत पक्की करके भी निराश हैं मार्टिन गुप्टिल, इस बात का है मलाल
स्टीड ने प्रेस कांफ्रेंस में कहा, ‘‘हमें परफेक्ट खेल दिखाने की जरूरत नहीं होती. हमारे सामने जिस तरह के हालात होते हैं, हमें उसके अनुसार ढलना चाहिए. भारत के खिलाफ 240 रन को अच्छा स्कोर साबित करने से खिलाड़ियों की ताकत दिखती है, विशेषकर मध्यक्रम की. केन, रास, टाम लैथम जैसे खिलाड़ियों को काफी अनुभव है.’’
इंडिया लौटते ही कप्तान कोहली और कोच शास्त्री की होगी पेशी, इन 5 तीखे सवालों के देने होंगे जवाब
स्टीड ने कहा कि फाइनल में कोई भी छुपारूस्तम नहीं है, भले ही टीम लार्ड्स के मैदान पर इंग्लैंड से खेल रही हो. उन्होंने कहा, ‘‘मैं नहीं जानता कि कौन यहां छुपारूस्तम है. मीडिया ही इसे तय करेगा. हम मैच में बराबरी के मौके साथ जा रहे हैं और रविवार को हमें इंग्लैंड से थोड़ा बेहतर करना होगा.’’ स्टीड ने कहा, ‘‘दोनों टीमों पर काफी दबाव है. रोमांचक पहलू यह है कि दोनों ही टीमों ने अभी तक विश्व कप नहीं जीता है और दोनों को ही फाइनल का अनुभव है. लेकिन इंग्लैंड और भारत को विजेता होने का प्रबल दावेदार माना जा रहा था तो शायद उन पर ज्यादा दबाव है.’’
ICC Cricket World Cup 2019New Zealand
Published Date: July 13, 2019 3:14 PM IST
World Cup 2019 Final: पहले खिताब के लिए दमखम झोंकेंगे इंग्लैंड और न्यूजीलैंड